钦定古今图书集成/历象汇编/乾象典/第047卷 > 摄提
## 钦定古今图书集成/历象汇编/乾象典/第047卷 > 摄提

按《星经》，“摄提六星，在角亢东北，主九卿，为甲兵，携纪
纲，建时节。”

按《史记天官书》：“大角者，天王帝廷。其两旁各有三星，
鼎足句之，曰摄提。”摄提者，直斗杓所指，以建时节，故
曰摄提格。

〈注〉《晋灼》曰：“如鼎之句曲。”《索隐》曰：“《元命苞》云：‘摄提之

为言提，携也，言能提斗携角，以接于下也’。”《正义》曰：
“摄提六星，夹大角，大臣之象，恒直斗杓所指，纪八

按《晋书天文志》：“摄提六星，直斗杓之南，主建时节，伺
禨祥。摄提为楯，以夹拥帝座也，主九卿。”

按：《隋书天文志》同。

按《宋史天文志》：“摄提六星，左右各三，直斗杓南，主建
时节，伺禨祥。其星为楯，以夹拥帝座，主九卿。”

按《观象玩占》，“摄提六星，在亢北，直柄之南，一曰环枢，
一曰天枢，一曰阙丘，一曰治法，一曰三老，一曰天𫓧，
一曰天狱，一曰天盾，一曰天武，一曰天兵。主建时节，
伺禨祥，辅帝座，又主九卿大臣之象。形如鼎足。”